paragraph_text: Nakon završetka rata, kada je vladavina Sparte teško pogodila bivše atenske saveznike, uspostavljen je 378. pr. Kr. drugi savez. Imao je manje članova nego prvi - oko 70. Ovaj se put Atena morala obvezati odustati od hegemonske politike. Na snazi je bilo načelo nemiješanja u unutarnje stvari, a sporove je rješavala Generalna skupština, sastavljena od predstavnika polisa.